La reconstrucción foi rápida y a gran escala, y magar que dalgunos apostaben por aprovechar pa refacer la trama urbana, los habitantes de la ciudá apostaron por reconstruyir rápido. El Bank of Italy de Amadeo Giannini (que dempués convertiríase nel Bank of America) dio hipoteques a munchos de los que perdieran la so vivienda, y en 1910 fundose lAsociación pal Planeamientu Urbanu de San Francisco (San Francisco Planning and Urban Research, SPUR) pa vixilar la calidá de les construcciones feches tres del terremotu. Esti aceleról desarrollu de los barrios más occidentales, que sobrevivieran al incendiu; ente ellos taba Pacific Heights, au los más ricos de la ciudá reconstruyeron les sos cases. Les mansiones de Nob Hill nes que vivieran primero convirtieronse en grandes hoteles, la casa conceyu reconstruyose nestilu Beaux Arts y, finalmente, la ciudá celebról so renacimientu cola Esposición Universal de 1915.